സിറ്റി ക്യാപ്റ്റന് ഫെര്ണാണ്ടീന്യോ തന്നെ നേതൃനിരയിലേക്ക് ഒരാള് കൂടി ഇംഗ്ലീഷ് സൂപ്പര് ക്ലബ് മാഞ്ചസ്റ്റര് സിറ്റിയുടെ ക്യാപ്റ്റനായി ബ്രസീലയന് ഡിഫന്സീവ് മിഡ്ഫീല്ഡര് ഫെര്ണാണ്ടീന്യോ തുടരും. ക്ലബ് പരിശീലകന് പെപ് ഗ്വാര്ഡിയോള തന്നെയാണ് ഇക്കാര്യം അറിയിച്ചത്. ഫെര്ണാണ്ടനീന്യോയ്ക്ക് പുറമെ മറ്റ് നാല് പേര് കൂടി ക്ലബ് നേതൃസംഘത്തിലുണ്ട്. ഡേവിഡ് സില്വ ക്ലബ് വിട്ടതോടെയാണ് ഫെര്ണാണ്ടീന്യോ ക്യാപ്റ്റനായത്. ഇക്കുറി ഫെര്ണാണ്ടീന്യോ ക്ലബ് വിടുമെന്ന് ആദ്യം റിപ്പോര്ട്ടുകളുണ്ടിയിരുന്നെങ്കിലും ഒടുവില് താരം സിറ്റിയില് തുടരുകയായിരുന്നു. തുടര്ന്നീണിപ്പോള് ക്യാപ്റ്റന് സ്ഥാനവും ഫെര്ണാണ്ടീന്യോ നിലനിര്ത്തുമെന്ന് ഉറപ്പായത്. ജര്മന് മിഡ്ഫീല്ഡര് ഇല്ക്കെ ഗുണ്ഡോഗനാണ് വൈസ് ക്യാപ്റ്റന്. പോര്ച്ചുഗീസ് സെന്റര് ബാക്ക് റൂബന് ഡയസാണ് തേര്ഡ് ക്യാപ്റ്റന്. കഴിഞ്ഞ സീസണില് ക്ലബിലെത്തിയ ഡയസിനെ പുതിയതായി ക്യാപ്റ്റന് സംഘത്തിലേക്ക് ഉള്പ്പെടുത്തുകയായിരുന്നു. നേരത്തെ വൈസ് ക്യാപ്റ്റനായിരുന്ന ബെല്ജിയന് മിഡ്ഫീല്ഡര് കെവിന് ഡി ബ്രുയനിപ്പോള് ക്യാപ്റ്റന്സി ചുമതലയില് നാലാം സ്ഥാനക്കാരനാണ്. ഇംഗ്ലീഷ് റൈറ്റ് ബാക്ക് കെയില് വാല്ക്കറാണ് നേതൃനിരയിലെ അഞ്ചാമന്